उनें गलाया, ‘मैंने पैह्‌ले कदें कोई चुनांऽ नेईं लड़ेआ हा। मैं सिद्धे 1971 च मधुलिमये गी 25 ज्हार वोटें कन्नै हराइयै सांसद बनेआ ते इंदिरा जी दे मंत्रिमंडल च उपमंत्री बनेआ। उसलै मंत्री दे रुपै च मेरी तनखाह् 1400 रपे ही ते मैं, उस्सै कन्नै परोआर चलांदा हा। 1971-1977 तक्कर मैं मंत्री रेआ पर कुसै ने मरे उप्पर कोई उंगाली नेईं चुक्की जे मैंने किश कमाया। ब अज्ज ते राजनीति च बेईमान ते घूसंखोर मंत्रियें दी पुच्छ ऐ। ओह् पार्टी गी चंदा दिंदे न ते बदले च टिकट लैंदे न पर पैह्‌ले टिकट बी योग्यता ते व्यक्तित्व दे अधार उप्पर थ्होंदे हे। 73 ब रे दे यादव गलांदे न, ‘राजनीति च अपराधीकरण दी शुरुआत 1989 कन्नै होई। कमोवेश सारी पार्टिएं बाहुबलियें गी टिकट देने च लग्गी दी ऐ। गाजियाबाद दे डी.पी.यादव बी उस्सै दौर च सांसद बने। मेरे हमनाम होने दे कारण मेरा उंदे कन्नै सम्पर्क ऐ पर करेई बारी लोक मिगी उयै डी पी यादव समझी लैंदे न। इस बारी ते इस अखबार ने बाहुबलि डी पी यादव दी थाह्‌र मेरी फोटो छापी दित्ती। उसलै मेरे इक परिचित ने मिगी फोन करियै पुच्छेआ, ‘तुस कुस बेल्लै थमां मर्डर होई गे ओ।’